text: [{"text_idx": "#000000", "text": "Av bo\u0301kahillini: Golgata-vegurin \u2013 Roy Hession"}, {"text_idx": "#000001", "text": "Ta\u00f0 eru b\u00f8kur, kanska no\u0301gvar, sum tu\u0301 kundi hugsa\u00f0 t\u00e6r at lisi\u00f0, men ofta kemur tu\u0301 bara ikki til ta\u00f0. Ein sli\u0301k bo\u0301k hja\u0301 m\u00e6r var ein li\u0301til l\u00e6ttlisin bo\u0301k vi\u00f0 heitinum Golgata-vegurin. Hon skuldi veri\u00f0 skjo\u0301t at lisi\u00f0, men kortini gingu mong, mong a\u0301r fra\u0301 ti\u0301, at eg fekk bo\u0301kina, til eg las hana. Las hana a\u0301 enskum, men hon er eisini a\u0301 donskum. Hetta er heilt avgj\u00f8rt ein bo\u0301k, sum eg kann vi\u00f0m\u00e6la \u00f8\u00f0rum at lesa. Bo\u00f0skapurin er grei\u00f0ur og ty\u0301dningarmikil \u2013 og so tann sto\u0301ri fyrimunurin, at hon er stutt og l\u00f8tt at lesa."}, {"text_idx": "#000002", "text": "Heiti\u00f0 a\u0301 bo\u0301kini sigur so no\u0301gv, Golgata-vegurin. Vit vita, at ta\u00f0 er vegurin, sum Harrin bey\u00f0 okkum at fylgja. Ta\u00f0 er at liva eftir or\u00f0um Harrans, ta\u0301 i\u00f0 Hann seg\u00f0i (Luk. 9.23):"}, {"text_idx": "#000003", "text": "\u201eVil onkur koma aftan a\u0301 M\u00e6r, ma\u0301 hann avnokta seg sja\u0301lvan og dagliga taka upp kross si\u0301n og fylgja M\u00e6r.\u201c"}, {"text_idx": "#000005", "text": "Tak meg allan, Harri Jesus,tak meg t\u00e6tt at t\u00e6r!Ver tu\u0301 alt i\u0301 mi\u0301num li\u0301vi,tak meg, ti\u0301 tu\u0301 s\u00e6r,at mi\u0301tt hjarta er so vesalt,at ta\u00f0 maktar eisja\u0301lvt at sleppa heimsins vegum,ganga ti\u0301na lei\u00f0!"}, {"text_idx": "#000006", "text": "Ma\u00f0urin, sum skriva\u00f0i bo\u0301kina, \u00e6t Roy Hession. Hann var onglendingur, f\u00f8ddur i\u0301 1908, og fo\u0301r heim til Harran i\u0301 1992. Hann fo\u0301r i\u0301 fullti\u0301\u00f0art\u00e6nastu eftir at hava arbeitt sum bankama\u00f0ur i\u0301 ti\u0301ggju a\u0301r. Hann skal hava sagt um seg sja\u0301lvan, at n\u00f8kur a\u0301r eftir, at hann hev\u00f0i virka\u00f0 i\u0301 fullti\u0301\u00f0art\u00e6nastu, var\u00f0 hann varur vi\u00f0, at \u00f8ll kraftin var farin u\u0301r bo\u00f0skapi Hansara. I\u0301 1947 hitti hann br\u00f8\u00f0ur u\u0301r Eystur Afrika, sum l\u00e6rdu hann meginreglur, sum broyttu li\u0301v hansara fullkomiliga. Hann ey\u00f0my\u0301kti seg, kom aftur til krossin, og ta\u00f0 gj\u00f8rdi munin. Ta\u00f0 eru hesar meginreglurnar, sum hann skrivar um i\u0301 bo\u0301kini Golgata- vegurin."}, {"text_idx": "#000007", "text": "Blo\u0301\u00f0i\u00f0 reinsar fra\u0301 allari synd, ta\u00f0 reinsar okkum ikki fra\u0301 nakrari umbering.Evan Roberts plagdi at siga undir vekingini i\u0301 Wales: \u201eBoygg samkomuna og frels fo\u0301lki\u00f0.\u201c Ta\u00f0 var, ta\u0301 i\u00f0 kongurin i\u0301 Nineve reistist u\u0301r ha\u0301s\u00e6ti si\u0301num, leg\u00f0i kappan av s\u00e6r, sveipa\u00f0i seg i\u0301 syrgibu\u0301na og settist i\u0301 \u00f8sku, at fo\u0301lki\u00f0 vendi vi\u00f0.Andrew Murray sigur: \u201eEins og vatn alti\u0301\u00f0 fyllir l\u00e6gsta sta\u00f0i\u00f0, solei\u00f0is fyllir Harrin okkum vi\u00f0 dy\u0301rd og kraft Si\u0301ni, ta\u0301 i\u00f0 Hann s\u00e6r okkum ey\u00f0mju\u0301k og to\u0301m.\u201cSynd gj\u00f8rdi, at fyrstu foreldur okkara kro\u0301gva\u00f0u seg fyri a\u0301sjo\u0301n Guds Harrans millum tr\u00f8ini i\u0301 urtagar\u00f0inum, og hon hevur havt somu a\u0301virkan a\u0301 okkum li\u0301ka si\u0301\u00f0an. Synd ger okkum uppgj\u00f8rd og f\u00f8lsk, hon ger, at vit umbera okkum og geva \u00f8\u00f0rum skyldina.Ro\u0301mbr\u00e6vi\u00f0 13.12 \u201e... herkl\u00e6\u00f0i ljo\u0301sins!\u201c eru satt gj\u00f8gnumskygni.Skulu vit liva ta\u00f0 sigrandi kristna li\u0301vi\u00f0, mugu vit l\u00e6ra at vera einf\u00f8ld. Vit hava gj\u00f8rt alt so fl\u00f8kt.Ta\u00f0 var inn i\u0301 eitt heim, at syndin fyrst kom. Ta\u00f0 er heima vi\u00f0 hu\u0301s, at vit m\u00f8guliga synda meira enn nakra a\u00f0rasta\u00f0ni. Og ta\u00f0 er heima vi\u00f0 hu\u0301s, at vekingin ma\u0301 byrja.Veking er bara li\u0301v Harrans Jesusar stoytt ni\u00f0ur i\u0301 mannahj\u00f8rtu.Veking er ikki fyrst og fremst naka\u00f0, i\u00f0 Gud ger millum tey o\u0301umvendu, men millum Si\u0301ni egnu.Einfaldi sannleikin er, at ta\u00f0 einasta vakra vi\u00f0 ti\u0301 kristna menniskjanum er Jesus Kristus."}, {"text_idx": "#000010", "text": "Ny\u0301ggjastu u\u0301r Lurta og hygg"}]